בשנים הראשונות לקיומה לא היה בישיבה משגיח. בהמשך מונה לתפקיד הרב דניאל ארנפרוינד, חתנו של הרב דב יפה. הוא אינו מעביר שיחות בישיבה, למעט פעמים בודדות בשנה, ותפקידו ממוקד בייעוץ לפונים אליו. הישיבה בנויה בעיקר על משטר עצמי, עם כללי התנהגות המיושמים בעזרת האווירה החברתית. בחורים יכולים להיקרא לשיחת אזהרה, בעיקר על ידי הרב מנחם בן מנחם. בסעודה שלישית ישנה שיחה של ראש הישיבה או אחד הר"מים, לסירוגין. מספר פעמים בשנה מעביר אותה הרב אליהו אליעזר יעקבזון, רב המושב. בתקופות מסוימות מעביר הרב דן סגל שיחה אחת לשבועיים.
לפי כללי הישיבה אין לקיים חתונות אלא בימי שני וחמישי, וכן לא בתחילת "זמן" ולא בסופו. ב"זמן קיץ" ישנם כעשרה ימים בלבד שבהם מותר להתחתן. תלמידים צעירים אינם מורשים לנסוע לחתונות, אלא אם יש להם קשר מיוחד עם החתן (כגון חברותא או שהם חברים לחדר). שמיעת מוזיקה אסורה כמעט באופן מוחלט.
דרך הלימוד של הישיבה היא עיונית במיוחד. הספק הלימוד בישיבה בסדרי העיון מועט במיוחד והוא נע סביב דף גמרא אחד לחודש, גם בסדרי הצהרים והערב אופי הלימוד מתון ויסודי במיוחד.
מבנה חדרי הפנימייה עשוי באופן שלא ייווצרו ביניהם מסדרונות, כדי למנוע בילוי קבוצות בחורים בסמוך לחדרי הפנימייה.
את שיבוץ תלמידי הישיבה בחדרי הפנימייה קובעים המשגיח וראש הישיבה, תוך הקפדה שבחדר יהיו תלמידים משיעורים מגוונים.
הישיבה מתאפיינת בהתרחקות מחדשנות. לפי כללי התנהגות שקובע הרב פילץ.
רבני הישיבה.
רוב רבני הישיבה אינם מתגוררים ביישוב, אך שוהים בישיבה במשך השבוע ולנים בדירה שהישיבה העמידה לרשותם.
עריכת וידאו
עריכת וידאו היא תהליך של בניית סרט וידאו, על ידי בחירה בחלקים מתוך קטעי וידאו אשר צולמו מראש.
ישנן כמה סיבות שבגללן כל סרט צריך להיערך:
כלומר, לחדר העריכה מגיע חומר גלם הארוך משמעותית מהסרט הסופי. חלק חשוב מתהליך העריכה הוא הבחירה מה יכנס לסרט.
הבחירה נעשית על פי קריטריונים רבים - איכות טכנית, איכות משחק, דיוק, התאמה ועוד.
ישנם שני סוגים עיקרים של אפקטים מיוחדים:
מערכות עריכת הווידאו המוקדמות היו מבוססות על נגן וידאו ומקליט וידאו. חומר הגלם היה מושם בנגן, והקלטת הריקה עליה נבנה הסרט הייתה במקליט. הסרט היה נבנה קטע אחר קטע, (מכאן שמן של מערכות אלה - "Cut to cut"). מערכות אלה היו יקרות מאוד ותהליך העריכה היה מסורבל, ובגלל שהיה מבוסס על הקלטה, גרם לירידה משמעותית באיכות הווידאו המקורי.
מערכות עריכת הווידאו המודרניות הן ממוחשבות. הקטעים המצולמים מועתקים לתוך המחשב (המונח המקובל הוא "נדגמים") ונשמרים על גבי הכונן הקשיח. העורכים משתמשים בתוכנות כגון Media Composer ,Avid Xpress Pro ,Final Cut Pro, והנפוצה שבהם היא אדובי פרמייר פרו כדי לערוך את הקטעים המצולמים. בתוכנות העריכה קטעי הווידאו בונה העורך את הסרט על ידי הנחת הקטעים לאורך קו זמן, והוא יכול להוסיף לקטעים פסקול מוזיקלי, פתיחי וידאו, ואפקטים וויזואליים.
תוכנת העריכה לא יוצרת קטע וידאו חדש, אלא בעצם מנגנת את הקבצים המצויים על הדיסק הקשיח, לפי הגדרות המשתמש, וללא שינוי הקובץ המקורי. כך היא מאפשרת ייצור גרסאות שונות במקביל, ושימוש באותו קטע וידאו מספר פעמים. בסוף העבודה ניתן לייצא את העריכה וליצור ממנה קובץ וידאו חדש, או לחלופין להקליט אותה לקלטת וידאו.
את קטע הווידאו ניתן אז להמיר למגוון מדיות אשר כוללים DVD, סרט Quicktime, וידאו ל-iPod, CD-ROM או וידאוטייפ.
הפופולריות הגוברת של וידאו קליפים מקוונים הובילו לריבוי של עריכות וידאו בקרב משתמשי האינטרנט. כך נוצר ענף של עריכת וידאו לאנשים שאינם מקצועיים או מנוסים בדבר. בעקבות ריבוי העורכים, האינטרנט הפך למקור חשוב של כלי עריכת וידאו זולים/חינמיים.
ישנם תוכנות חינמיות אשר נחשבות למקצעיות, ומקובלות בתעשייה. כגון: Davinci Resolve, Blender, Lightworks.
רוב עריכות הווידאו נעשות על סרטים שצולמו במצלמות וידאו לסוגיהן. אם מדובר על וידאו אנלוגי, המוקלט על קלטת מגנטית (כמו VHS או 8 mm video format מסוג Hi8 יש צורך לבצע המרת האות האנלוגי לאות דיגיטלי. אם מדובר על קלטת Digital Video (DV) כל שנדרש הוא להעתיק את תוכן הקלטת אל המחשב, לרוב בעזרת כבל FireWire המוכר גם כ-DV-cable. המהפכה הדיגיטלית גרמה לכך שלמשתמש ביתי אין צורך ברכישת כרטיס עריכה יקר, את העריכה הוא יכול לבצע בעזרת תוכנה בלבד.
בנוסף על כך בשנים האחרונות הפכה העריכה לפעולה שאינה מצריכה מחשב יקר וחזק הנדרש להרצת תוכנות כבדות. מרבית יוצרי התוכן הקטנים, כאלו שאינם בעלי אולפן והפקה מקצועיים עורכים דרך הטלפון החכם בתוכנות מותאמות לכך. תוכנות שרצות על גבי טלפון חכם ולא על גבי מחשב עריכה מקצועי הן תוכנות פחות כבדות ובעלות פחות אופציות מתוכנות מקצועיות.
לקריאה נוספת.
צילום, קולנוע, צילום דייוויד קאמפני 2008
ארנסט פלקזיג
ארנסט פלקזיג (בגרמנית: Ernst Flechsig) (5 באוקטובר 1852 - 11 באוקטובר 1890), שחמטאי גרמני.
פלקזיג חלק מקום שני בתחרות דיסלדורף 1876 (אליפות גרמניה העשירית, ניצח: וילפריד פאולסן), הגיע עשירי בתחרות לייפציג 1877 (ניצח: לואיס פאולסן) וחלק מקום 8–9 בתחרות לייפציג 1879 (ניצח: ברטולד אינגליש ).
פלקזיג סיים בתיקו דו-קרב עם פריץ רימן 5-5 בשנת 1885.
מלחמת תשע השנים
מלחמת תשע השנים, הנקראת לעיתים מלחמת הברית הגדולה או מלחמת ליגת אוגסבורג, התרחשה בין השנים 1688 ו-1697. הייתה זו מלחמה בהיקף רחב שהתרחשה בשלהי המאה ה-17, בעיקר על אדמת אירופה, אך גם באירלנד ובצפון אמריקה. באירלנד המלחמה נקראת לעיתים המלחמה הוויליאמית, ובצפון אמריקה היא נודעת כמלחמת המלך ויליאם. מסמכים עתיקים אף מתייחסים למלחמה כמלחמת הירושה הפלטנית, או מלחמת הירושה האנגלית.
לואי הארבעה עשר, מלך צרפת יצא ממלחמת הולנד–צרפת כשליט החזק ביותר במערב אירופה, אך אף על פי שהרחיב את ממלכתו, "מלך השמש" עוד לא היה מרוצה. בשילוב של אגרסיה, סיפוח וכוונות חוקיות לכאורה, לואי ושריו גיבשו והרחיבו את כיבושיהם כדי ליצב ולחזק את גבולות הממלכה. מלחמת האיחוד (1683–1684) איבטחה את גבולותיו של לואי, אך המלך ביטל את האדיקט של נאנט ב-1685, דבר שהביא להידרדרות של הצבא הצרפתי, ושל השליטה הפוליטית של צרפת באירופה. התוקפנות של לואי הובילה בסופו של דבר להקמתה של קואליציה אירופאית גדולה - הברית הגדולה, שמטרתה להפחית את האמביציות הצרפתיות. הברית הובלה בעיקר על ידי הגנרל האנגלי-הולנדי ויליאם השלישי, מלך אנגליה, לאופולד הראשון, קיסר האימפריה הרומית הקדושה, קרלוס השני, מלך ספרד, וויטוריו אמדאו השני, דוכס סבויה.
המלחמה התבלטה במצורים, בעיקר על מונס, נאמור, שרלרואה וברצלונה; קרבות פתוחים כמו פלורה ומארסאגליה היו פחות נפוצים, משום שקרבות אלו הסתיימו בדרך כלל בניצחון צרפתי. ב-1696 צרפת הייתה על סף קריסה כלכלית. הכוחות הימיים (אלו של אנגליה והרפובליקה ההולנדית), גם כילו כסף רב, וכשסבויה פרשה מן הקואליציה ב-1696, היו מוכנים כל הצדדים למשא ומתן. חתימת הסכם רייסווייק בספטמבר 1697 הביאה לסופה של מלחמת תשע השנים, אך עם מותו של קרלוס השני (ללא יורשים), נפתח מאבק חדש על ירושת האימפריה הספרדית, דבר שסיבך את צרפת שוב עם הברית הגדולה במאבק נוסף - מלחמת הירושה הספרדית.
גוד אסיק וגוד אחית
ענבתא
ענבתא (בערבית: عنبتا) היא עיירה פלסטינית בהרי השומרון 9 ק"מ מזרחית לטולכרם.
גאוגרפיה.
העיירה שוכנת על כביש הרוחב של השומרון, כביש 57, טולכרם-שכם ומספר תושביה 7,300 (2006). דרך זו שימשה גם כן כדרך מרכזית בתקופת המקרא ובתקופה הרומית – ביזנטית (דרך קיסריה – סבסטיה) בהיות קיסריה בירת ארץ ישראל. בכפר הייתה תחנה של הסעיף המערבי של מסילת השומרון, בקטע מסעודיה-טולכרם היציאה המזרחית של הכפר ליישובי השומרון, כולל ליישובים הפלסטיניים, עוברת דרך מחסום המאויש על ידי צה"ל. במחסום היו התקלויות עם פלסטיניים אשר בכליהם נמצאו כלי נשק או חומר נפץ.
בשנת 1927 ידע הכפר סכסוכים עם כפרים שכנים, במסגרתם הושחתו 1500 עצי זית של הכפר. לאור הסכסוכים הבלתי פוסקים שלחה משטרת המנדט לכפר באפריל 1928 כח משטרה קבוע והטילה על הכפר תשלום של 70 לירות ארץ ישראליות לחודש עבור הוצאותיהם. בשנת 1934 פעל במקום מכונת קידוח בארות מים של ממשלת המנדט. בשיטפון שפקד את הכפר בפברואר 1935 נהרס גשר המוביל אל הכפר, נהרסו בתים בכפר ומספר תושבים נהרגו.
במלחמת ששת הימים כביש זה יחד עם כביש 55 : קלקיליה - שכם היו צירי ההתקדמות לעבר כיבוש שכם - העיר המרכזית בשומרון. לאחר שענבתא נכנעה לצה"ל, מונה רענן לוריא, אז מפקד פלוגה בדרגת רב-סרן, למושל הצבאי שלה. כאשר הגיעה הוראה לגרש את תושבי העיירה אל מעבר לנהר הירדן, הוא סירב פקודה והגירוש נעשה בלעדיו. לאחר מספר ימים הוחזרו התושבים לבתיהם וצה"ל סייע לשקם בתים שנהרסו. על פי עדותו של רענן לוריא, עוזי נרקיס טען שהגירוש נעשה ביוזמה מקומית של זאב שחם מפקד חטיבה 5, שזכתה בגיבוי בשתיקה של עוזי נרקיס ומשה דיין. הגירוש בוטל לאחר מספר ימים לאחר שהתושבים ישבו על כביש קלקיליה שכם ולא היה מה לעשות איתם.
כניסת ישראלים לעיירה, המצויה בשטח A, אסורה. בדצמבר 2018 כוח צה"ל שנכנס בטעות לעיירה נרגם באבנים, ובתיאום עם מנגונוני הביטחון הפלסטיניים, יצא מהעיירה.
יעבד
יעבד (בערבית: يعبد) היא עיירה פלסטינית בצפון-מערב השומרון. העיירה ממוקמת מדרום לאום אל-פחם ו-20 ק"מ מערבית מג'נין, 7 ק"מ מכביש שכם - ג'נין. מספר תושביה 16,953 (נכון לשנת 2016).
היסטוריה.